4 หุ้นพลังงานวิ่งคึก! โบรกแนะ “เก็งกำไร” รับประโยชน์ราคาน้ำมันพุ่ง
4 หุ้นพลังงานวิ่งคึก! โบรกแนะ “เก็งกำไร” ชูหุ้นเด่น รับประโยชน์ราคาน้ำมันพุ่ง จับตา EU เตรียมเพิ่มมาตรการคว่ำบาตรรัสเซีย หนุนโอกาสให้ราคาน้ำมันปรับขึ้นต่อเนื่อง
4 หุ้นพลังงานวิ่งคึก! โบรกแนะ “เก็งกำไร” รับประโยชน์ราคาน้ำมันพุ่ง หลัง EU เตรียมเพิ่มมาตรการคว่ำบาตรรัสเซีย
19 เม.ย. 2565

ผู้สื่อข่าวรายงานว่า ล่าสุด ณ เวลา 14:44 น. ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ 153 บาท บวก 3 บาท หรือ 2% สูงสุดที่ 153 บาท ต่ำสุดที่ 150.50 บาท ด้วยมูลค่าซื้อขาย 1.49 พันล้านบาท
ราคาหุ้น บริษัท บ้านปู จำกัด (มหาชน) หรือ BANPU อยู่ที่ 11.50 บาท บวก 0.30 บาท หรือ 2.68% สูงสุดที่ 11.60 บาท ต่ำสุดที่ 11.30 บาท ด้วยมูลค่าซื้อขาย 1.31 พันล้านบาท
ราคาหุ้น บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC อยู่ที่ 9.95 บาท บวก 0.40 บาท หรือ 4.19% สูงสุดที่ 10.10 บาท ต่ำสุดที่ 9.55 บาท ด้วยมูลค่าซื้อขาย 305.91 ล้านบาท
ราคาหุ้น บริษัท บางจาก คอร์ปอเรชั่น จำกัด (มหาชน) หรือ BCP อยู่ที่ 31.75 บาท บวก 0.75 บาท หรือ 2.42% สูงสุดที่ 32 บาท ต่ำสุดที่ 31 บาท ด้วยมูลค่าซื้อขาย 225.86 ล้านบาท
ทั้งนี้บล.เอเชีย เวลท์ ระบุในบทวิเคราะห์ (19 เม.ย.65) ว่า ราคาน้ำมันดิบยังคงปรับเพิ่ม โดยสัญญาน้ำมันดิบ WTI ส่งมอบเดือน พ.ค. ปิดที่ 108.21 เหรียญต่อบาร์เรล เพิ่มขึ้น 1.26 เหรียญ หรือ 1.2% ตอบรับเชิงบวกหลังจีนเริ่มผ่อนคลายมาตรการล็อกดาวน์ในเซี่ยงไฮ้ รวมไปถึงความกังวลต่อการที่ OPEC และ IEA ออกรายงานประเมินผลกระทบต่อมาตรการคว่ำบาตรต่อรัสเซีย จะส่งผลให้รัสเซียไม่สามารถส่งออกผลิตภัณฑ์ปิโตรเลียม โดยเฉพาะน้ำมันดิบและก๊าซฯ รวม 3 ล้านบาร์เรลต่อวัน ในเดือน พ.ค. ขณะที่รายงานการผลิตน้ำมันของรัสเซีย ในเดือน เม.ย. (MTD) ที่ลดลง 7.5% เมื่อเทียบกับเดือน มี.ค.
นอกจากนี้ สหภาพยุโรป (EU) เตรียมแผนเพิ่มมาตรการคว่ำบาตรการนำเข้าน้ำมันจากรัสเซียในไม่ช้า ตามการดำเนินการของสหรัฐฯ แคนาดา และออสเตรเลีย เพื่อตอบโต้ต่อการที่รัสเซียโจมตียูเครน หลังก่อนหน้านี้ คว่ำบาตรการนำเข้าถ่านหินจากรัสเซีย ประเด็นดังกล่าวจะยังทำให้หุ้นในกลุ่มพลังงานยังคงน่าสนใจ จึงแนะนำเก็งกำไร เลือก PTTEP, BANPU, SPRC, BCP และ TOP เป็นหุ้นเด่น